ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดขอนแก่น
ฉบับที่
๑๗๙ (พ.ศ. ๒๕๕๑)
เรื่อง
กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด
๑ จังหวัดขอนแก่น สายที่ ๑๗ บ้านโนนทัน-บ้านโคกท่า
เส้นทางแยกช่วงบ้านโนนทัน-หมู่บ้านพัชรียา
ให้มีรายละเอียดเส้นทางผ่านการไฟฟ้าส่วนภูมิภาคจังหวัดขอนแก่น[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดขอนแก่น
ฉบับที่ ๑๗๖ (พ.ศ. ๒๕๕๐) ลงวันที่ ๒ ตุลาคม ๒๕๕๐ กำหนด (ปรับปรุง)
เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดขอนแก่น สายที่ ๑๗ บ้านโนนทัน-บ้านโคกท่า นั้น

คณะกรรมการควบคุมการขนส่งทางบกประจำจังหวัดขอนแก่นได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดขอนแก่น
ในการประชุมครั้งที่ ๑/๒๕๕๑ เมื่อวันที่ ๒๗ พฤษภาคม ๒๕๕๑
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๘/๒๕๕๑ เมื่อวันที่ ๑๔ ตุลาคม ๒๕๕๑ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดขอนแก่น สายที่ ๑๗ บ้านโนนทัน-บ้านโคกท่า
เส้นทางแยกช่วงบ้านโนนทัน-หมู่บ้านพัชรียา
ให้มีรายละเอียดเส้นทางผ่านการไฟฟ้าส่วนภูมิภาคจังหวัดขอนแก่น
โดยให้ใช้รายละเอียดเส้นทางดังต่อไปนี้ คือ 

สายที่ ๑๗ ชื่อเส้นทาง บ้านโนนทัน-บ้านโคกท่า
เริ่มต้นจากสถานที่จอดรถโดยสารประจำทางบ้านโนนทัน
ไปตามถนนโพธิสาร แยกขวาไปตามถนนรอบบึงแก่นนคร ตรงไปตามถนนนิกรสำราญ
แยกขวาไปตามถนนกลางเมือง แยกขวาไปตามถนนชีท่าขอน แยกซ้ายไปตามถนนหลังเมือง
แยกซ้ายไปตามถนนประชาสโมสร แยกขวาไปตามถนนหน้าเมือง แยกขวาไปตามถนนหน้าศูนย์ราชการ
แยกซ้ายไปตามถนนหลังเมือง แยกขวาไปตามถนนศูนย์ราชการ
แยกซ้ายไปตามถนนกสิกรทุ่งสร้าง ถึงค่ายศรีพัชรินทร์ ตรงไปตามทางหลวงชนบท ผ่านโรงเรียนขามแก่นนคร
บ้านเกสร บ้านโกทา บ้านหนองหิน บ้านบึง บ้านห้วยซัน ไปสุดเส้นทาง ณ
สถานที่จอดรถโดยสารประจำทางบ้านโคกท่า
ช่วงสนามม้าจังหวัดขอนแก่น-บ้านศิลา
เริ่มต้นจากสถานที่จอดรถโดยสารประจำทางบริเวณสนามม้าจังหวัดขอนแก่น
ไปตามทางหลวงแผ่นดินหมายเลข ๒ แยกขวาไปตามถนนเหล่านาดี แยกซ้ายไปตามถนนรถไฟ
ถึงสถานีรถไฟขอนแก่น แยกขวาไปตามถนนรื่นรมย์ แยกซ้ายไปตามถนนหน้าเมือง แยกขวาไปตามถนนชวนชื่น
แยกขวาไปตามถนนหลังเมือง ถึงวัดศรีนวล แยกซ้ายไปตามถนนรอบเมือง
แยกซ้ายไปตามถนนพิมพสุต แยกขวาไปตามถนนหลังเมือง แยกซ้ายไปตามถนนประชาสโมสร
แยกขวาไปตามถนนหน้าเมือง แยกขวาไปตามถนนหน้าศูนย์ราชการ แยกซ้ายไปตามถนนหลังเมือง
แยกขวาไปตามถนนศูนย์ราชการ แยกซ้ายไปตามถนนกสิกรทุ่งสร้าง ถึงค่ายศรีพัชรินทร์ ตรงไปตามทางหลวงชนบท
ผ่านโรงเรียนขามแก่นนคร บ้านเกสร บ้านโกทา ถึงบ้านหนองหิน แยกซ้ายไปตามทางหลวงชนบท
ไปสุดเส้นทาง ณ สถานที่จอดรถโดยสารประจำทางบ้านศิลา
ช่วงบ้านโนนทัน-หมู่บ้านพัชรียา
เริ่มต้นจากสถานที่จอดรถโดยสารประจำทางบ้านโนนทัน ไปตามถนนโพธิสาร
แยกขวาไปตามถนนรอบบึงแก่นนคร ตรงไปตามถนนนิกรสำราญ แยกขวาไปตามถนนกลางเมือง
แยกขวาไปตามถนนชีท่าขอน แยกซ้ายไปตามถนนหลังเมือง แยกซ้ายไปตามถนนประชาสโมสร แยกขวาไปตามถนนหน้าเมือง
แยกขวาไปตามถนนหน้าศูนย์ราชการ ผ่านสำนักงานคณะกรรมการการเลือกตั้งประจำจังหวัดขอนแก่น
แยกซ้ายไปตามถนนกสิกรทุ่งสร้าง ผ่านการไฟฟ้าส่วนภูมิภาคจังหวัดขอนแก่น ค่ายศรีพัชรินทร์
ถึงทางแยกเข้าชุมชนบ้านคอนสวรรค์ แยกซ้ายไปตามถนนชุมชนบ้านคอนสวรรค์ ผ่านชุมชนบ้านคอนสวรรค์
หมู่บ้านพิมานบุรีเกสร หมู่บ้านฉัตรเพชร ไปสุดเส้นทาง ณ
สถานที่จอดรถโดยสารประจำทางหมู่บ้านพัชรียา


ประกาศ
ณ วันที่ ๑๘ พฤศจิกายน พ.ศ. ๒๕๕๑
มานิต
วัฒนเสน
ผู้ว่าราชการจังหวัดขอนแก่น
ประธานกรรมการควบคุมการขนส่งทางบก
ประจำจังหวัดขอนแก่น











ปริยานุช/ผู้จัดทำ
๒๖
มีนาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๒๙ ง/หน้า ๒๗๑/๑๙ มีนาคม ๒๕๕๒